text: 18-årig klar til valg
  19 maj 2011 kl. 14.19
  Isabella Laursen fra Fredericia fyldte 18 år i sidste uge og nu har hun sagt ja til at stille til Folketinget for Kristendemokraterne.
  Hun har været i politik i årevis og længe haft en pigedrøm om en plads i folketinget for Kristendemokraterne. 
  Men først skulle Isabella Laursen fra Fredericia jo runde de 18 år og da det skete i sidste uge var hun ikke længe om at sige ja tak til Viborgkredsen,  der kunne tilbyde hende en position som spidskandidat i den ledige kreds.
  Isabella Laursen går på Fredericia Gymnasium og læser lige nu til eksamen - men om kort tid kan hun så blive kastet ud i en valgkamp og få chancen for at blive det yngste medlem af i Folketinget nogensinde.
  